b'\n_START_ARTICLE_\nBam Margera\n_START_SECTION_\nBam\'s Unholy Union\n_START_PARAGRAPH_\nUnholy Union seuraa Bamin matkaa kohti h\xc3\xa4it\xc3\xa4 tytt\xc3\xb6yst\xc3\xa4v\xc3\xa4ns\xc3\xa4 kanssa. Kyseess\xc3\xa4 ei ollut vain pila tai temppu vaan oikeat h\xc3\xa4\xc3\xa4t._NEWLINE_Apujoukoissa toimivat Margeran suku ja tuttu joukko tyhm\xc3\xa4nrohkeita kavereita. Bam ja Missy meniv\xc3\xa4t naimisiin 3. helmikuuta 2007. Bamin bestmanina toimi h\xc3\xa4nen veljens\xc3\xa4 Jess Margera. H\xc3\xa4iss\xc3\xa4 esiintyi Missyn lempib\xc3\xa4ndi, ruotsalainen The Sounds, ja Iggy Pop and The Stooges. _NEWLINE_Sarjassa on 9 jaksoa, ja siit\xc3\xa4 on ilmestynyt DVD.\n_START_SECTION_\nBam Margera ja Suomi\n_START_PARAGRAPH_\nMargera on kuvannut Suomessa komediaelokuvan nimelt\xc3\xa4 Where The Fuck is Santa?. Elokuvan tarkoituksena on saada amerikkalaiset ymm\xc3\xa4rt\xc3\xa4m\xc3\xa4\xc3\xa4n ett\xc3\xa4 Joulupukki asuu Korvatunturilla Suomessa eik\xc3\xa4 Pohjoisnavalla. _NEWLINE_Margera on ohjannut musiikkivideoita muun muassa ihailemilleen suomalaisille The 69 Eyes ja HIM -yhtyeille. H\xc3\xa4n on kertonut pit\xc3\xa4v\xc3\xa4ns\xc3\xa4 my\xc3\xb6s Hanoi Rocksista, Amorphisksesta, Children of Bodomista ja Negativesta sek\xc3\xa4 lukuisista muista pohjoismaalaisista rockyhtyeist\xc3\xa4, kuten Turbonegro, Sahara Hotnights ja The Sounds. Margera on vieraillut Suomessa useita kertoja entisen yst\xc3\xa4v\xc3\xa4ns\xc3\xa4 ja idolinsa Ville Valon kanssa. Margera esiintyy Extreme Duudsoneiden kanssa muutamassa Viva La Bam -ohjelmassa, sek\xc3\xa4 Duudsonit-elokuvassa. Ville Valo on kuvannut Bamin olevan "Maailman suomalaisin amerikkalainen".\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nMargera on naimisissa Nicole Boydin kanssa ja heill\xc3\xa4 on jouluna 2017 syntynyt Phoenix Wolf -niminen poika._NEWLINE_Margera k\xc3\xa4rsii alkoholismista ja on joutunut jo kolmesti vieroitushoitoon, viimeksi vuoden 2019 alussa. H\xc3\xa4n j\xc3\xa4i tammikuussa 2018 kiinni rattijuopumuksesta Los Angelesissa Kaliforniassa.'